CELEX: 52021DP0005
Language: sk
Date: 2021-01-19 00:00:00
Title: Rozhodnutie Európskeho parlamentu nevzniesť námietku voči delegovanému nariadeniu Komisie zo 4. decembra 2020, ktorým sa mení delegované nariadenie (EÚ) 2020/427, pokiaľ ide o dátum začatia uplatňovania zmien určitých podrobných pravidiel výroby platných pre produkty ekologickej poľnohospodárskej výroby uvedených v prílohe II k nariadeniu Európskeho parlamentu a Rady (EÚ) 2018/848 (C(2020)08462 – 2020/2902(DEA))

10.11.2021   
            
            
               SK
            
            
               Úradný vestník Európskej únie
            
            
               C 456/263
            
         
      P9_TA(2021)0005
      Nevznesenie námietky voči delegovanému aktu: dátum začatia uplatňovania zmien určitých podrobných pravidiel výroby platných pre produkty ekologickej poľnohospodárskej výroby
      Rozhodnutie Európskeho parlamentu nevzniesť námietku voči delegovanému nariadeniu Komisie zo 4. decembra 2020, ktorým sa mení delegované nariadenie (EÚ) 2020/427, pokiaľ ide o dátum začatia uplatňovania zmien určitých podrobných pravidiel výroby platných pre produkty ekologickej poľnohospodárskej výroby uvedených v prílohe II k nariadeniu Európskeho parlamentu a Rady (EÚ) 2018/848 (C(2020)08462 – 2020/2902(DEA))
      (2021/C 456/28)
      
         Európsky parlament,
      
                  —
               
               
                  so zreteľom na delegované nariadenie Komisie (C(2020)08462),
               
            
                  —
               
               
                  so zreteľom na list Komisie zo 17. decembra 2020, ktorým žiada Európsky parlament, aby oznámil, že nevznesie námietku voči delegovanému nariadeniu,
               
            
                  —
               
               
                  so zreteľom na list Výboru pre poľnohospodárstvo a rozvoj vidieka predsedovi Konferencie predsedov výborov zo 14. januára 2021,
               
            
                  —
               
               
                  so zreteľom na článok 290 Zmluvy o fungovaní Európskej únie,
               
            
                  —
               
               
                  so zreteľom na nariadenie Európskeho parlamentu a Rady (EÚ) 2018/848 z 30. mája 2018 o ekologickej poľnohospodárskej výrobe a označovaní produktov ekologickej poľnohospodárskej výroby a o zrušení nariadenia Rady (ES) č. 834/2007 (1), a najmä na jeho článok 12 ods. 2 písm. e), článok 14 ods. 2 písm. c) a článok 15 ods. 2 písm. a) a d),
               
            
                  —
               
               
                  so zreteľom na článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie k rozhodnutiu Výboru pre poľnohospodárstvo a rozvoj vidieka,
               
            
                  A.
               
               
                  keďže všetky členské štáty a poľnohospodári vo všetkých členských štátoch čelia nebývalým ťažkostiam v dôsledku súčasnej pandémie COVID-19 a následných rozsiahlych obmedzení pohybu;
               
            
                  B.
               
               
                  keďže dátum začatia uplatňovania nariadenia (EÚ) 2018/848, pôvodne stanovený na 1. január 2021, bol nedávno nariadením (EÚ) 2020/1693 zmenený na 1. január 2022;
               
            
                  C.
               
               
                  keďže cieľom delegovaného nariadenia je zosúladiť dátum začatia uplatňovania delegovaného nariadenia Komisie (EÚ) 2020/427 (2) so zmeneným dátumom začatia uplatňovania nariadenia (EÚ) 2018/848;
               
            
                  D.
               
               
                  keďže je mimoriadne dôležité urýchliť nadobudnutie účinnosti delegovaného nariadenia, aby sa predišlo nejasnostiam a zabezpečila právna istota pre odvetvie ekologickej poľnohospodárskej výroby;
               
            
               
                  1.
               
               
                  oznamuje, že nevznesie námietku voči delegovanému nariadeniu;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a Komisii.
               
            
         (1)  Ú. v. EÚ L 150, 14.6.2018, s. 1.
      
         (2)  Delegované nariadenie Komisie (EÚ) 2020/427 z 13. januára 2020, ktorým sa mení príloha II k nariadeniu Európskeho parlamentu a Rady (EÚ) 2018/848, pokiaľ ide o určité podrobné pravidlá výroby platné pre produkty ekologickej poľnohospodárskej výroby (Ú. v. EÚ L 87, 23.3.2020, s. 1).